አምባሳደር ካሣ ተክለብርሃን  የሹመት ደብዳቤያቸዉን ለአሜሪካ ፕሬዝዳንት አቅርበዋል
በአሜሪካ የኢፌዲሪ ልዩ መልዕክተኛና ባለሙሉ ስልጣን አምባሳደር ካሣ ተክለብርሃን የሹመት ደብዳቤያቸውን ለአሜሪካ ፕሬዚደንት ዶናልድ ትራምፕ ጥር 16 ቀን 2010 ዓ.ም አቅርበዋል።አምባሳደር ካሣ  በዚሁ ወቅት እንዳሉት ኢትዮጵያ እና አሜሪካ ረጅም ጊዜ ያስቆጠረ ዲፕሎማሲየዊ ግንኙነት እንዳላቸው ጠቅሰው ሁለቱ አገራት  በኢኮኖሚ  እና ልማት፣ በአፍሪካ ቀንድ ሰላምና ደህንነት፣ በዴሞክራሲ እና መልካም አስተዳዳር ተባብረው እየሰሩ ነው።አምባሳደር ካሣ በአሜሪካ ቆይታቸው የሁለቱን አገራት ዲፕሎማሲያዊ፣ ፖሊቲካዊ ፣ኢኮኖሚያዊ ፣እና ማህበራዊ ግንኙነት ለማጠናከር አበክረው እንደሚሰሩ ገልጸዋል።ፕሬዝዳንት ዶናልድ ትራምፕ  በበኩላቸው አገራቸው ከኢትዮጵያ ጋር ጠንካራ ዲፕሎማሲያዊ ግንኙነት እንደላት ገልጸው ለሁለቱ አገራት ግንኙነት ወደ ላቀ ደረጃ መድረስ በአምባሰደር ካሣ ያላቸውን እምነት ገልጸው መልካም የስራ ዘመንም ተመኝተውላቸዋል።ምንጭ ­-ውጭ ጉዳይ ሚኒስቴር 